Pekka Salmi

Pekka Salmi (4. joulukuuta 1943 Kurikka – 18. kesäkuuta 2014 Savonlinna)Mattila & Erola 2011, 17. oli suomalainen liikemies ja kasinonomistaja. Hänellä oli aiemmin kasinotoimintaa Venäjällä, mutta lainmuutos lopetti toiminnan. Myöhemmin hän sanoi toimintaa olleen Länsi-Afrikassa hotelli-, pikaruoka- ja peliautomaattialalla.Juhani Saarinen, Kasinomiljonäärin lomahanke jumittaa, Helsingin Sanomat 15.4.2012 sivu A9. Perhe asuu Monacossa. Salmen perheen yhtiöllä on omistuksessaan Savonlinnassa Tynkkylänjoen kartano ja Parikkalassa hotelli Laatokan portti. 

Salmi kuoli 70-vuotiaana Savonlinnassa kesäkuussa 2014.

 Lapsuus ja nuoruus 
Pekka Salmen vanhemmat olivat Vappu Suihkonen ja Eero Salmi. Hänellä on kolme sisarta. Pekan syntymäkunnasta Kurikasta perhe muutti Kemiin. Hänen äitinsä omisti Tornion Röytässä siirtomaatavarakaupan.Mattila & Erola 2011, 17,23.
Salmen vanhemmat erosivat. Hänen isäpuolensa työskenteli Metsähallituksessa ja teki myös yksityistä puutavarakauppaa. Koulunsa päättänyt Pekka pääsi savotoille apulaiseksi ja tutustui kämppäkulttuuriin, jonka olennainen osa oli korttipeli. Kasvatusisänsä omistamia kuorma-autoja aluksi kortitta ajanut nuorukainen sai ajokortin nimismiehen suosiolla 17-vuotiaana.Mattila & Erola 2011, 27, 31–33.   

 Autokuskista ammattipeluriksi 
Salakuljetettuja kelloja myymällä ja korttipelillä elantoaan tienannut Salmi ryhtyi karjalaisen ammattipelurin Eero Ensio Keskisen autonkuljettajaksi ja oppi tältä kehittyneitä korttipelien ja -huijauksen tekniikoita. Tunnetun pelurin autonkuljettajana Salmelle avautuivat ovet 1960-luvun klubeille ja muihin pelipaikkoihin. Hotelli Torni ja ravintola Fennia olivat tuolloin tunnettuja laittoman uhkapelin paikkoja Helsingissä.Mattila & Erola 2011, 39–42.

 Muutto Ruotsiin 
vasen|pienoiskuva|Bore neitsytmatkallaan 1960.
1960-luvun muuttoliikettä myötäillen osa pelaajista siirtyi Keskisen ja Salmen tavoin pelaamaan Ruotsin-laivoilla edestakaisin matkustaen.Mattila & Erola 2011, 56. Jouduttuaan etsintäkuulutetuksi autokauppaan liittyvästä huijauksesta Salmi muutti Ruotsiin 1968.Mattila & Erola 2011, 57–58. Ruotsissa toimi laittomia pelikasinoita mm. yökerhojen suojissa.Mattila & Erola 2011, 59. Salmi osallistui vedonlyöntiin raviradoilla tarjoamalla omaa vedonlyöntipalveluaan muita korkeammilla kertoimilla. Toimintaa kutsutaan Salmen elämäkerrassa nimellä Bookmaker. Ruotsissa ollessaan Salmesta tuli perheenisä. Suomeen hän palasi vuonna 1973.Mattila & Erola 2011, 71, 78 ja eri kohdin.

Ruotsi oli 1960-luvulla ja 1970-luvun alussa vapaamielinen maa samanaikaiseen Suomeen ja moniin muihinkin maihin verrattuna. Poliisit eivät aktiivisesti pyrkineet hävittämään uhkapelipaikkoja. Asenne muuttui 1970-luvun alussa, kun maassa sattui lukuisia pankkien ja pelipaikkojen ryöstöjä: uhkapelin havaittiin olevan kansainvälisen järjestäytyneen rikollisuuden hallussa.Mattila & Erola 2011, 66–67.
vasen|pienoiskuva|Rulettipyörä.

 Pelipaikanpitäjä 
Suomeen palattuaan Salmi perusti ensimmäisen laittoman pelipaikkansa Annankatu 29:ään syksyllä 1974. Pelipaikkoja kutsuttiin englannin hall-sanaa mukaillen hooleiksi. Laillista liiketoimintaa edusti maahantuontiliike. Annankadun hoolia seurasi Nervanderinkatu 11:ssä toiminut pelipaikka, jossa oli tavalliseen tapaan tarjolla korttipelejä sekä ruletti. Salmen ohella Helsingissä tarjosivat uhkapelimahdollisuuksia useat muutkin yrittäjät. Osa ammattipelureista kiersi kaupungista toiseen toimien hotellien ohella mm. teollisuusyritysten tiloissa. Mattila & Erola 2011, 82–83.

Runeberginkatu 26:ssa toimi Salmen pelipaikoista suurin, lähes 160-neliöinen englantilaistyyliin sisustettu huoneisto keittiö- ja tarjoiluhenkilökuntineen. Taksien ohella myös poliisit tunsivat paikan hyvin. Poliisi postasi paikkaa asiakaskuntaa seuraten, mutta ei puuttunut toimintaan, jota kesti yli kolme vuotta.Mattila & Erola 2011, 84. Lahjotulta poliisilta tuli myös vihje odotettavissa olevasta ratsiasta ja paikka sulkikin ovensa loppuvuodesta 1979, hyvissä ajoin ennen ratsian toteutumista. Pelipaikan tuottoja päätyi tuolloin pimeää ylikorkoa ns. tukitalletuksille maksaneisiin pankkeihin. Lisäksi Salmi harjoitti yksityistä rahanlainausta.Mattila & Erola 2011, 87. Tukitalletusjupakan jälkimainingeissa Salmi muutti Floridaan. 

pienoiskuva|M/S Georg Ots.
 Laittomasta lailliseksi: Georg Otsin kasino 
Suomi järjesti 1987 viennin edistämiseksi myyntinäyttelyn Tallinnaan käyttäen M/S Sally Albatross -laivaa. Salmi sai vihjeen osallistua näyttelyyn kasinoteemalla. Kun liikeidea esiteltiin Neuvostoliiton päättäjille kasinon sijasta "pelihuoneena" ja keinona saada maahan länsivaluuttaa, syntyi yhteys Estonia Shipping Companyn kanssa. Kasino avattiin M/S Georg Otsilla 5. syyskuuta 1987. Suomessa pitkäaikainen kauppa- ja teollisuusministeri Olavi J. Mattila ja poliisin johto olivat taanneet Salmen kelpoisuuden tarvittavien lupien saamiseksi.Mattila & Erola 2011, 117.

 Lähteet 

 Viitteet 

Aiheesta muualla

Pekka Salmi pokeritieto.comin videohaastattelussa 

Luokka:Suomalaiset liikemiehet
Luokka:Vuonna 1943 syntyneet
Luokka:Vuonna 2014 kuolleet